google/wiki40b huggingface dataset:
Spaniel

Historien bak

Ordet spaniel kommer fra uttrykket espainholz, som stammer fra det fransk ordet epaignir, som betyr å ligge ned på settervis. Dette har sammenheng med at settere og spaniels opprinnelig ble brukt til såkalt nettjakt. Når jegeren skulle kaste nettet over byttet, som enten var fugl eller småvilt, var det preserende at hunden la seg ned, slik at den ikke kom i veien for kastet.

Om rasene

Spanielrasene består stort sett av små og mellomstore hunder, som generelt må kunne sies å være relativt langhåret. De fleste rasene har også vannavstøtende pels og svømmehud mellom tærne, noe som gjør de til ypperligere svømmere.
Spanielene regnes som glimrende brukshunder, fordi de har en særdeles godt utviklet luktesans, noe som har resultert i at flere av rasene har blitt populære som tjenestehunder. Flere av rasene er meget habile jakthunder, spesielt til jakt på vadefugl og ender og som kortjagere på småvilt og endatil hjort.
På grunn av utstrakt kryssavl blant disse hundene kan det av og til være vanskelig å avgjøre om en rase skal kalles en spaniel, retriever, vannhund, stående fuglehund eller kanskje noe annet. Disse probleme reflekteres også av klassifiseringen rasene har fått av FCI.
Noen av rasene har på grunn av sitt vakre utseende blir svært populære utstillingshunder. Dessverre har dette i noen tilfeller ført til avl på ekstremiteter, noe som har resultert i at eksempelvis cocker spaniel har fått problemer med sigehund rundt øynene, som ofte fører til øyelidelser som øyekatarr (conjunctivitis) og øyelokkbetennelse (blepharitis), og ører som har blitt for lange.
Milan Channel

Milan Channel er en abonnement-basert kanal, dedikert til den italienske fotballklubben AC Milan. 
Kanalen tilbyr Milan-fans eksklusive intervjuer med trenere og spillere, kamper, repriser fra Serie A, Coppa Italia, Champions League og fotballnyheter.
Speilglass

Speilglass er klart glass som er slipt og polert på begge overflater. Det framstilles av beste kvalitet råglass («speilråglass») og brukes gjerne til utstillingsvinduer i store format.
Speilglass brukes også til utstillingsmontrer og – som navnet indikerer – til speil av høy kvalitet. Lysgjennomgangen er på rundt 90 prosent.
Barnard Castle (slott)

Barnard Castle er en slottsruin i byen Barnard Castle i Durham i England. Det er et Scheduled Ancient Monument og en vernet bygning (Grade I). Den ble bygd som et massivt festningsanlegg, og ble siden benyttet som et herskapsbolig inntil den ble oppgitt og deretter forfalt.

Historie

Guy de Balliol, en av de normanniske erobrerne av England, reiste festningen i tiden mellom 1095 og 1125 som et forsterket forsvarsanlegg (ikke slott/herskapsbolig) på samme sted hvor det tidligere hadde vært en borg. Mellom 1125 og 1185 utvidet og utbygde hans nevø Bernard de Balliol og siden dennes sønn Bernard II.
Det var i slektens eie inntil 1296, da John Balliol ble avsatt som konge av Skottland. Biskopen av Durham tok over, og på 1400-tallet ble det gitt videre til Richard Neville, 16. jarl av Warwick. Det gikk så i arv til Rikard III gjennom hans kone Anne Neville. I løpet av de neste to århundrene ble det utvidet og forbedret av Nevilleslekten. Under Nord-Englands reisning ble festningen og byen tatt av opprørerne; en av lederne var Charles Neville, 6. jarl av Westmorland som tilhørte slekten som eide det. Etter at opprøret var slått ned ble det overtatt av kronen igjen.
I 1626 ble slottet solgt til Henry Vane den eldre. Han valgte Raby Castle i nærheten som sin hovedresidens, og Barnard Castle ble stående tomt. Det meste av interiøret og mye av steinen ble flyttet til Raby.
Ruinen forvaltes i dag av English Heritage, og er åpen for publikum. De mest interessante delene er ruinene av et sylindrisk tårn fra 1100-tallet og storhallen og storkammeret fra det 1300-tallet.
Pearly Shells

Norsk versjon

Vidar Lønn-Arnesen har skrevet en norsk tekst. På norsk bærer den tittelen «Hvite skjell».
Venjanssjön

Venjanssjön (også kalt Vänjan) er en innsjø som ligger rundt 30 kilometer vest for Mora i Dalarna i Sverige. Innsjøen har et areal på 30 km² og ligger 273 meter over havet. Venjanssjön har utløp gjennom Vanån til Västerdalälven.
Bellingham gasskraftverk

Belingham gasskraftverk er et gasskraftverk i delstaten Massachusetts i USA. Anlegget har en installert produksjonskapasitet på 570 MW, fordelt på 2 blokker / turbiner. Dette er delstatens sjette største termiske kraftverk målt etter installert produksjonseffekt. 
Anlegget stod ferdig i 2002. Brenselkilden er naturgass. Kraftverket opereres av American National Power.
La nave

La nave («skipet») er en opera i en akt og 3 scener av den italienske komponisten Italo Montemezzi. Den italienskspråklige librettoen er tilrettelagt av Tito Ricordi fra Gabriele d'Annunzios skuespill fra 1908 av samme navn. Operaen hadde premiere på La Scala i Milano 3. november 1918 med Tullio Serafin som dirigent. La nave er et verk som inneholder sterke patriotiske og imperialistiske temaer og lykken virket å smile til den på den første forestillingen, for etter avslutningen av en av aktene, ble forestillingen avbrutt av en kunngjøring om at italienske tropper hadde kommet inn Trieste og noe som medførte slutten på første verdenskrig. Den fikk gode kritikker nesten alle steder.
Oppsetninger fulgte i Chicago i 1919 og Verona i 1923. Den ble igjen vist i Roma i 1938. Men mange faktorer talte mot operaens langsiktige suksess. Det var ekstremt dyrt å oppføre, på grunn av sitt store kor, ekstravagant dekor, og spesielt, kravet om å ha et skip i full størrelse på vei ut i havet, på scenen, i siste akt. Hovedrollene er også veldig krevende. I tillegg hadde  La nave en ekstremt voldelig og aggressivt imperialistisk retorikk som virket malplassert etter fallet av Mussolini på slutten av andre verdenskrig.
La Nave ble oppført i New York City av Teatro Grattacielo som konsert 31. oktober 2012, den første gang musikken var blitt hørt i USA siden Montemezzi dirigerte den i Chicago i 1919.
T.J. Rodgers

Nonne-hendelsen

Rodgers ble i 1996 sterkt eksponert i mediene da søster Doris Gormley, lederen for corporate social responsibility for The Sisters of St. Francis of Philadelphia, sente ham et brev der hun oppfordret ham til å ansette kvinner og minoriteter i Cypress' styre. Han svarte med et langt brev der han forsvarte et rent meritokrati med hensyn på ansettelser. Utvekslingen av disse brevene startet en debatt om politisk korrekthet og rase-/kjønnspreferanser i forretningslivet.
Fylkesvei 7338

Fylkesvei 7338 går mellom Ivarrud og Kroken i Hattfjelldal kommune. Veien er 18,3 km lang.
Frem til 2019 hadde veien betegnelsen fylkesvei 290.
Songzi Niangniang

Songzi Niangniang (kinesisk: 送子娘娘, jyutping: sung3 zi2 noeng4 noeng4, «jomfruen som frembringer barn»), i Taiwan også kjent som Zhusheng Niangniang (註生娘娘), er en taoistisk fruktbarhetsgudinne.
Hun avbildes ofte på samme måte som Guan Yin, eller som en hjelperske til Guan Yin. Det hender også at Guan Yin selv omtales som «Guan Yin som frembringer barn».
Hun fremstår gjerne som en keiserinneskikkelse, mye lik Xi Wangmu og Mazu.
Paraheterosternus

Utseende

En middelsstor, noe blank, brunrød skarabide. Hannen har sterkt forstørrede bakbein med en lang pigg på undersiden av baklåret nær spissen. De krumme bakleggene har en tett brem av lange, gylne hår.

Levevis

Arten lever i eikeskog og tåkeskog mellom 950-1950 meter over havet. De voksne billene lever mellom trekronene og kommer til lys om natten. Larvene utvikler seg i morkne eikestokker, utviklingen tar trolig to år.

Utbredelse

Arten er utbredt i Mexico (provinsene Jalisco, Michoacan, Nayarit og Sinaloa).
Lauvmålere

Utseende

De er middelsstore (vingespenn 20 – 32 mm for de norske artene), slanke, gjerne blekt okerfargede målere. Vingene har oftest spredte, mørkere skjell. Mange arter har en liten, mørk ring på hver vinge (det latinske navnet på slekten betyr "ringbærer"). Mange har også en mørk eller rødlig tverrstripe som går over begge vingepar. Larvene er nakne, slanke, gjerne grønne eller brune på farge, ofte med røde, hvite eller gule tegninger.

Levevis

Larvene til disse målerne lever på ulike løvtrær. De er ganske verts-spesifikke og går gjerne bare på ett eller noen få treslag. Det er gjerne to generasjoner hvert år, en som flyr om våren eller forsommeren og en om høsten.

Artstall og utbredelse

Omtrent 260 arter blir plassert i denne slekten, men for mange av dem er denne plasseringen usikker. Man regner at rundt 50 arter med sikkerhet hører hjemme her. I Europa er det funnet 16 arter. Av de fem artene som forekommer i Norge er bjørkelauvmåler vidt utbredt her i landet, de andre fire er bare funnet langs kysten av Østlandet og Sørlandet.
Vektløfting under Panamerikanske leker 2011

Vektløfting under Panamerikanske leker 2011. Vektløfting er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om femten titler, åtte for menn og sju for damer.
Stilnavn

Stilnavn eller tiltalenavn (kinesisk: 字, pinyin: zì) var frem til tidlig på 1900-tallet et ekstranavn som ble tildelt kinesiske menn av en viss sosial status da de etter kinesisk aldersregning fylte 20 (iblant tidigere) og som ble benyttet som tiltalenavn mellom jevnaldrende eller av yngre til eldre. Også kvinner av høyere sosial status kunne ha stilnavn, som da ofte var blitt tildelt dem i samband med giftemål.
Bruken av stilnavn ble omtalt anerkjennende i en passasje i den kinesiske klassiker Liji, et bokverk som beskrev sosiale ritualer fra Zhou-dynastiets tid. Der het det at det blant voksne menn var uhøflig å tiltale hverandre med personnavn («fornavn»), for dette var navn som bare eldre mennesker kunne anvende om yngre.
Stilnavn ble også benyttet i Vietnam (tự) og Korea. Sedvanen å ta stilnavn forsvant i samband med den kinesiske nye kulturelle bevegelse som særlig rundt år 1919/1920 gjorde opprør mot mange gamle, fremfor alt konfucianske, tradisjoner. 
At mange personer i Kinas historie er kjent under flere navn skyldes til dels bruken av slike stilnavn (zi), dels bruken av en annen type pseudonymer kalt hao - dette er i kinesisk kultur et kunstnerpseudonym.
Wuhle

Wuhle er en liten elv i Brandenburg og Berlin. Den er en sideelv til Spree fra høyre som har sin kilde i Barnim ved Ahrensfelde i Brandenburg, like ved delstatsgrensen mot Berlin. Wuhles løp følger for en vesentlig del en tunneldal fra istiden. Elven er 16,5 kilometer lang, hvorav 15,2 kilometer er innenfor Berlins grenser (østre bydeler). Nedslagsfeltet er 101 km², hvorav 56,8 km² finnes innenfor Berlin. Wuhle munner ut i Spree ved Köpenick ved 52°27′16″N 13°33′54″Ø.
Kungliga posthuset

Kungliga posthuset er en bygning i kvartalet Penelope på Lilla Nygatan 6 i Gamla stan i Stockholm. Fra 1906 huser bygningen Postmuseum, som drives av Posten og har en omfattende samling av frimerker og annet relatert til posthistorie.
Midt i blinken

Midt i blinken er et musikkalbum med Fernando, utgitt i 2006.
Mandsjuriastær

Underarter og utbredelse

Det er beskrevet ingen underarter av mandsjuriastær. Den hekker fra det sørøstlige Sibir til Amur-området, det nordlige Mongolia, sentrale Korea og sørlige Russland og overvintrer i det sørlige Kina og Sørøst-Asia.
Snuggerudbreen

Snuggerudbreen er en isbre i den søndre delen av Orvinfjella i Dronning Maud Land. Den strømmer i nord-nordvestlig retning mellom Klevekåpa og Småknoltane i Filchnerfjella og munner ut i Vinjebreen.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen er navngitt etter radioteknikeren John Snuggerud som deltok på denne ekspedisjonen.
New Melones-demningen

New Melones-demningen er en demning med et vannkraftverk (tradisjonelt elvekraftverk) i Tuolumne County, delstaten California i USA. Anlegget ligger ved en sideelv til elven San Joaquin River. Kraftverket har en installert produksjonskapasitet på 300 MW, fordelt på to turbiner.
Demningen er 500 m lang og 176 m høy, og stod ferdig i 1976 da den avløste Old Melones Dam.
Vårbelgene

Vårbelger kaltes Skule Bårdssons tilhengere under hans opprør mot kong Håkon Håkonsson 1239–40. Tidligere hadde navnet «vårbelger» vært anvendt om en flokk som i 1190 reiste seg mot kong Sverre under en foregitt sønn av Magnus Erlingsson.
Ordet betyr antagelig «vårskinn», det vil si pelsverk av dårlig kvalitet, og var nok et nedsettende tilnavn basert på flokkens fattigslige plagg.
Den første var en flokk under en angivelig sønn av Magnus Erlingsson som gjorde opprør mot Sverre Sigurdsson rundt 1190. Lite er kjent om denne flokken; det ser ikke ut til å ha vært et omfattende opprør.
Den andre, som er den det oftest vises til, var som nevnt hertug Skules flokk. De fulgte ham da han lot seg hylle på Øyrating i Trøndelag i 1239, og kjempet med ham under slaget i Oslo mot Håkon IV Håkonsson i 1240. Der led de et knusende nederlag, og de få som var igjen av flokken spredte seg eller fulgte Skule til Elgeseter kloster i Nidaros. Flere av de overlevende fra Oslo ble drept sammen med Skule da klosteret ble angrepet av Håkon Håkonssons menn.
Bergen Sporvei

Bergen Sporvei AS var et 100 % kommunalt eid trikke- og busselskap som ble stiftet i 1897. I begynnelsen hadde selskapet bare trikker, men gikk siden mer og mer over til bussdrift, og var etter nedleggelsen av Mindetrikken Nyttårsaften 1965, et rent busselskap. Linjene 2 (Engen-Natland) og 5 (Møhlenpris-Mulen) ble trafikkert av trolleybusser, dvs de gikk på strøm som ble overført via kabelnett i luften, og stenger på taket av bussene.

Lokalisering

De siste årene hadde selskapet hovedkontor og verksted på «Paddemyren» på Mannsverk. I tillegg til dette, hadde de avdelingskontor og verksted på Nygård på Laksevåg, hvor bussene på linje 13 Varden, linje 16 Lyngbø, linje 17 Gravdal og linje 19 Krohnegården var stasjonert. Dette var forøvrig tilholdssted for tidligere Laksevåg Kommunale Rutebilselskap (LKR), som kom inn i Sporveien i 1971.

Marked

Sporveiens busser var gule, og ble derfor også kalt «De gule bussene». Selskapet hadde enerett på persontrafikken innenfor de gamle kommunegrensene som gjaldt før kommunesammenslåingen i 1972, dvs. at de tilstøtende rutekonsesjonene ikke ga anledning til å avvikle trafikk innen BS sine grenser. I nord gikk grensen ved Eidsvågstunnelen og Lønborg. I vest gikk grensen ved Nygård på Laksevåg. Grensen i sør gikk ved Fredlundsveien, Wergeland og Birkelundstoppen, men selskapet kjørte likevel rute helt inn i Sædalen etter avtale med  Bilruta Fana-Os-Milde L/L.

Samarbeid

I 1998 inngikk Bergen Sporvei og Pan Trafikk en avtale om samkjøring på tvers av konsesjonsgrensene. Dette innebar gjennomgående busslinjer som avviklet trafikk på hele strekningen, og som knyttet bydelene sammen. Samkjøringsprosjektet var forløperen til fusjonen som senere ledet til Gaia Trafikk AS. I 2006 fusjonerte Gaia Trafikk med HSD og ble til Tide. Tide ønsker å konkurrere om driften av den nye Bybanen i Bergen.

Sporveier rundt 1910

Vest – øst: Nøstetorget – Komediebakken – Teatergaten – Engen – Veiten – Torgallmenningen – Småstrandgaten – Domkirkegaten – Kong Oscars gate 
Sør – nord: Florida – Nygårdsgaten – Olav Kyrres gate – Småstrandgaten – Torget – Vetrlidsalmenningen – Øvregaten – Øvre Dreggsalmenningen – Sandbrogaten – Bradbenksbryggen
Sidelinje mot nord: Øvregaten – Nye Sandviksveien – Sandviksveien
Little Green House on K Street

Historie

Huset ble bygget av J. B. Edmonds i Iowa, en pensjonert advokat i 1880 for 17 000 dollar
Tidlig på 1920-tallet ble det leid av selskaper tilknyttet justisminister Harry Daugherty, inkludert Jess Smith og Howard Mannington, og tjente som sted for mange pokersekskaper under Presidentvalget. Mange av de korrupte avtaler som Harding's forbindelser ble angivelig klekket ut i huset, ifølge vitnesbyrd ført for Senatets Komité som gransket Teapot Dome-skandalen.
Bygningen ble revet i 1941 for å gi plass til den 12-etasjes Commonwealth Building.
Norsk Ordinært Skipsregister

Norsk Ordinært Skipsregister (forkortet NOR) ble opprettet 1. august 1992, sammen med Norsk internasjonalt skipsregister (NIS) utgjør de skipsregisteret og er en underavdeling i Sjøfartsdirektoratet.  NOR-registeret foretar registrering, kontroll og tilsyn av skip. I 2014 hadde de  rundt 18 000 registrerte fartøy.
Skipsregisteret NIS/NOR er et realregister på lik linje med tinglysingen av fast eiendom og må således ikke forveksles med Småbåtregisteret.
Skipsbyggerregisteret (BYGG) er et register for skip som er under bygging eller prosjektering. Skipsbyggerregisteret er underlagt Norsk Ordinært Skipregister.
Dronning Mauds Minne Høgskole for barnehagelærerutdanning

Historie

Dronning Mauds Minne Høgskole ble grunnlagt i Trondheim i 1947 og er en av Norges eldste høgskoler for utdanning av barnehagelærere.

Opprettelsen

Skolen ble opprinnelig opprettet av Menighetspleienes Landsforbund under navnet «Barnevernsinstituttet i Trondheim». Formålet var å utdanne pedagoger for arbeid i barnehagen på kristen grunn.

Dronning Mauds Minnefond

I 1954 skjenket kong Haakon et gavebrev oppkalt etter dronning Maud. Gavebrevet omfattet Dronning Mauds Minnefond som ga skolen råd til å skaffe en egen eiendom: den gamle bispegården i Bispegata 9 A i Trondheim. En fikk også Dronning Mauds Stipendiefond. Skolen skiftet samtidig navn til «Dronning Mauds Minne, Menighetspleienes Barnevernsinstitutt». I 1961 skiftet skolen igjen navn, til «Barnevernsinstituttet Dronning Mauds Minne», og fra 1981 til «Dronning Mauds Minne, Høgskole for førskolelærerutdanning».

Skolebygg

I 1976 flyttet høgskolen til sine nåværende lokaler, tidligere Dalen blindeskole (åpnet som «Nordenfjeldske Blindeskole» i 1912) på Strindheim øst for Trondheim sentrum. Arkitekt for hovedbygningen var Johan Osness.

Navneskiftet i 2013

Etter at yrkesbetegnelsen ble endret fra førskolelærer til barnehagelærer, skiftet skolen navn i 2013 til «Dronning Mauds Minne, Høgskole for barnehagelærerutdanning».

Campus Frøset

Høgskolen kjøpte i 2005 Frøset gård i Bymarka, til undervisningsformål særlig knyttet til friluftsliv og uteaktiviteter.
Eira – Eidsvåg Billag

Eira – Eidsvåg Billag AS (EEB) var et rutebilselskap som ble etablert i 1963. Kontoradresse var Eidsvåg, Nesset kommune i Møre og Romsdal.

Historie

EEB ble etablert av eierne av rutebilselskapene Eidsvåg Auto (Torstein Alstad, Eidsvåg) og Eira Auto (Torbjørn Frisvoll, Eresfjord). Eidsvåg Auto hadde historie tilbake til 1928, mens Eira Auto startet alt i 1920 med ruter Eikesdalsvatn-Eresford-Eidsvåg-Molde. Fra 1. august 1963 overtok EEB rutedriften til de to tidligere selskapene. Sommeren 1982 ble selskapet fusjonert med Kristiansund-Oppdal Auto. Det nye selskapet tok navnet KOA-EEB AS, i 1984 endret til Trollheimen Trafikk AS. Hovedkontoret ble lagt til Sunndalsøra.
Torstein Alstad (1908-1980) var disponent i Eidsvåg Auto og EEB fra 1963. Han drev også Torstein Alstad Automobilforretning i Eidsvågen. Firmaet forhandlet mange bilmerker fra 1950-tallet, men etter hvert ble det konsentrert om Fiat og Scania-Vabis/Scania. Bilverksted var også knyttet til selskapet. Etter Alstads død ble denne virksomheten reorganisert og etablert som eget selskap, Alstad Auto AS. Bedriften fortsatte som forhandler for Scania i Nordmøre og Romsdal, men bedriften flyttet på 1980-tallet fra Eidsvåg til Hjelset nærmere Molde. Per 2016 er Alstad Auto eneste frittstående forhandler for Scania, og Alstad-familien er fremdeles medeier i Alstad Auto.

Virksomhet

EEBs hovedrute var Molde–Eidsvåg–Sunndalsøra. I tillegg var det ruter Eidsvåg–Eresfjord–Åndalsnes, dessuten lokalruter i Nesset kommune og deler av Sunndal kommune (Øksendal-Jordalsgrend). Det var både person-, gods- og melkeruter. På 1970-tallet ble det også en del langtransport-virksomhet.
Omfanget av selskapets virksomhet kan illustreres med statistikk fra 1978. Da hadde selskapet 29 ansatte, 16 busser, 9 lastevogner, 4 kombinertvogner, 3 andre vogner og 6 tilhengere.
Luftartillerimerket for hæren

Historie

Merket ble introdusert 18. juli 1941 av Oberkommando des Heeres ved Walther von Brauchitsch, etter modell av anti-luftskytsmerket for Luftwaffe. Designer var firmaet Ernst Peekhaus ifra Berlin. Produksjonen ble satt igang av det det berlinske firma C.E. Juncker.

Design

Merket er ovalt, formet av en ekeløvkrans. Øverst på advers er det en Wehrmacht-ørn med nedslåtte vinger og hakekorset i klørne. Sentralt er en 88mm luftvernkanon som peker med løpet opp mot høyre. Merket har nål på revers for å kunne henges på uniform.
2. divisjon fotball for menn 2013, avdeling 3

2. divisjon fotball for menn, avdeling 3 2013 starter 13. april 2013 og blir avsluttet 19. oktober 2013. 
Notodden rykket ned fra 1. divisjon 2012. Arendal, Arna-Bjørnar og Viking 2 rykket opp fra 3. divisjon 2012.
Vinneren av avdelingen rykker direkte opp til 1. divisjon. De tre siste lagene rykker ned til 3. divisjon.
Jean-Baptiste Say

Says lov

Says lov sier at tilbudet alltid vil finne sin etterspørsel, d.v.s. at det kan ikke finne sted til noen situasjon med for lav «samlet etterspørsel» i en økonomi. Dette skyldes at når det blir produsert varer og tjenester, vil det også bli skapt inntekter som vil bli brukt til å etterspørre tilsvarende mengder varer og tjenester andre steder. Dette synet bygger på at markedsmekanismene fungerer, og at en laissez-faire politikk derfor er fornuftig. For eksempel ved et tilbudsoverskudd i vare- og tjenestemarkeder vil vareprisene synke, tilsvarende i kapitalmarkedene vil renten synke, og ved arbeidsledighet vil lønningene synke. På den måten holdes det alltid balanse mellom tilbud og etterspørsel, og selv om det kan være midlertidig etterspørselsvikt i enkelte markeder, hevdes det at den samlede etterspørselen i økonomien som helhet være i overensstemmelse med det samlede tilbudet.
Say selv formulerte aldri en slik lov. Han mente ikke at tilbud skaper sin egen etterspørsel. Han skriver heller ikke noe slikt i Traité d’économie politique. Says poeng var i stedet at etterspørselen oppstår i kraft av ens produksjon: Man kan ikke kjøpe en vare eller tjeneste før man har penger, og penger man du først når du har solgt en vare eller tjeneste.